ยะลาระเบิดถล่ม พระครู สาหัส
ยะลา-24 มี.ค.48เมื่อเวลา 06.30 น. ขณะที่พระครูวิเชียรกิตติคุณ เจ้าอาวาสวัดวชิระปราการ ตำบลโกตาบารู อำเภอรามัน จังหวัดยะลา ออกบิณฑบาตตามปกติ โดยมีกำลังทหารจาก ฉก. 12 สังกัด ร.15 พัน 2 จังหวัดนครศรีธรรมราช ซึ่งตั้งฐานปฏิบัติการในวัด คอยติดตามคุ้มกัน เมื่อเดินมาถึงบริเวณหน้าบ้านของนายบันเทิง จันจตุรงค์ เลขที่ 189 - 191 ถนนรามัน - ยะลา ในเขตเทศบาลตำบลโกตาบารู อำเภอรามัน จังหวัดยะลา มีเสียงระเบิดดังสนั่นหวั่นไหว สะเก็ดระเบิดปลิวว่อนกระถางดอกไม้และเพดานชายคาบ้าน แตกกระจัดกระจายไปทั่วบริเวณ พระครูวิเชียรกิตติคุณ อายุ 50 ปี เจ้าอาวาสวัดวชิระปราการ ถูกสะเก็ดระเบิดตามลำตัว บาดเจ็บสาหัส ส.อ.สุพจน์ ศรีชาเยศ อายุ 35 ปี ถูกสะเก็ดระเบิดตามลำตัว ส.อ.มาโนชย์ สุกใส อายุ 45 ปี ถูกสะเก็ดระเบิดที่ขาซ้าย อาการสาหัส ส.อ.สุชาติ พันธ์ชนะกิจ อายุ 44 ปี ถูกสะเก็ดระเบิดที่หัวไหล่ซ้าย ขาซ้าย บาดเจ็บเล็กน้อย ทั้งหมดถูกนำตัวส่งโรงพยาบาลศูนย์ยะลาในเวลาต่อมา สำหรับนายบันเทิงไม่ได้รับบาดเจ็บแต่อย่างใด เพราะอยู่ในตัวบ้าน ซึ่งขณะนั้นยังไม่เปิดประตู ต่อมา พล.ต.ต.ปริญญา ขวัญยืน ผู้บังคับการตำรวจภูธรจังหวัดยะลา นายอายา ดิษฐาภินันท์ นายอำเภอรามัน พ.ต.ท.ธนสิทธิ์ มัทยาท สารวัตรสถานีตำรวจภูธรตำบลโกตาบารู ร.ต.ท.ปิติทัศน์ คงทอง ร้อยเวรสถานีตำรวจภูธรอำเภอโกตาบารู พร้อมชุดเก็บกู้วัตถุระเบิดกองกำกับการตำรวจตระเวนชายแดนที่ 44 ค่ายพญาลิไท อำเภอเมืองยะลา และกำลังทหาร ตำรวจ อาสาสมัครรักษาดินแดน ได้เดินทางไปยังที่เกิดเหตุ เมื่อไปถึงที่เกิดเหตุ ตำรวจได้สั่งปิดถนนห้ามรถวิ่งในเลนที่เกิดระเบิดชั่วคราว เพราะเกรงจะมีระเบิดหลงเหลืออยู่ และกันไม่ให้ชาวบ้านเข้าไปในรัศมีสะเก็ดระเบิด พร้อมกับตัดสัญญาณโทรศัพท์มือถือทุกระบบ จากการสอบสวนเบื้องต้นพบว่า ก่อนหน้าเกิดเหตุ มีคนร้ายไม่ทราบจำนวนแอบนำถังขยะสีฟ้า ลักษณะคล้ายกับถังขยะของเทศบาล ที่ตั้งตามหน้าบ้านทั่วไป วางไว้บนฟุตปาทใกล้เสาไฟฟ้า ข้างในถังด้านบนมีขวดเครื่องดื่มยี่ห้อหนึ่ง ปิดทับระเบิดแสวงเครื่องชนิดใช้โทรศัพท์มือถือจุดชนวน ซึ่งซ่อนไว้ก้นถัง เมื่อพระครูวิเชียรเกียรติคุณเดินมาถึงถังขยะ คนร้ายได้กดมือถือจุดชนวนระเบิด สันนิษฐานว่า เป็นการมุ่งร้ายต่อชีวิตของทหารที่คุ้มกันพระ 
ยะลา-24 มี.ค.48 เมื่อเวลา 06.30 น. ขณะที่พระครูวิเชียรกิตติคุณ เจ้าอาวาสวัดวชิระปราการ ตำบลโกตาบารู อำเภอรามัน จังหวัดยะลา ออกบิณฑบาตตามปกติ โดยมีกำลังทหารจาก ฉก.